Sherzodjon Yusupov. Sherzodjon Abdullayevich Yusupov (1982-yil 10-oktyabr, Toshkent viloyati, Oʻzbekiston SSR, SSSR ) — oʻzbek ogʻir atletikachisi, O‘zbekiston milliy terma jamoasi a’zosi. 2008-yilgi va 2012-yilgi Yozgi Olimpiya o‘yinlari, Jahon chempionatlari, Osiyo o‘yinlari va qit’a chempionatlari ishtirokchisi sanaladi. Sport faoliyati. 2006-yilda Dohadagi (Qatar) yozgi Osiyo o‘yinlarida u jami 315 kg natija yig‘a oladi, ammo sakkizinchi o‘rinni egalladi. Chirchiq shahrida og‘ir atletika bo‘yicha o‘tkazilgan O‘zbekiston kubogida 77 kilogramm vazn toifasida 322 kilogramm natija ko‘rsatib, birinchi o‘ringa chiqadi. 2007-yilda Chiangmay (Tailand) shahridagi og‘ir atletika bo‘yicha jahon chempionatida 77 kilogrammgacha bo‘lgan vazn toifasida jami 319 kilogramm natija bilan jahon bo‘yicha 28-o‘rinni egalladi . 2008-yilda Pekindagi (Xitoy) Yozgi Olimpiada o‘yinlarida 77 kilogrammgacha bo‘lgan vazn toifasida siltab ko‘tarishda 144 kilogramm, dast ko‘tarishda esa 178 kilogramm va jami 322 kilogramm natija bilan atigi o‘n oltinchi o‘rinni tutadi . Kanazavada (Yaponiya) og‘ir atletika bo‘yicha o‘tkazilgan Osiyo chempionatida jami 314 kilogramm natija bilan beshinchi o‘rinni oladi. London (Buyuk Britaniya) Yozgi Olimpiada o‘yinlarida 85 kg gacha bo‘lgan vazn toifasida siltab ko‘tarishda 155 kg, dast ko‘tarishda esa 195 kg va jami 350 kg natija bilan 8-o‘rinni qo‘lga kiritadi .